AQSh prezidenti Barak Obama CBS News telekanaliga bergan intervyusida uchinchi prezidentlik muddati haqidagi savolga javob berdi. Uning so‘zlariga qaraganda, ushbu mansabda uzoq vaqt o‘tirish ham ishning sifatiga, ham oilaviy hayotga salbiy ta’sir ko‘rsatadi. “Agar iloji bo‘lgan tarqdirda ham, uchinchi muddatga nomzodimni qo‘ymagan bo‘lardim”, - dedi AQSh yetakchisi. Obamaning fikricha, davlat rahbari doimo o‘zgarib turishi lozim. Oq Uyga yangi odamlar yangi g‘oyalar va yangi kuch olib keladi.